دهخودا لوغت‌نامه‌سی، ایرانین جوغرافیایی فرهنگی نین دؤردونجو جیلدینه ایستیناد ائدرکن، منجوان بؤلومونون وضعیتینه گؤره ۱۳۲۰ گونشلی ایلینده بئله یازیر، '' منجوان تبریز بؤلگه‌سی نین خوداآفرین بؤلگه‌سینده‌کی ایکی قصبه‌دن بیری دیر. بو قصبه اهرین قوزئی باتی قیسمتینده یئرلشیبدیر و قوزئی دن آراز چایینا، گونئی دن حسن‌آباد قصبه‌سینه مئشه پارا، دوغودان کیوان قصبه‌سینه و باتی دان دوغو دیزمار قصبه‌سینه و آراز چایینا محدود اولور. هاواسی قوزئی قیسمتده ایستی و گونئی قیسمتینده معتدل ایستیه مایل دیر. بو قصبه‌ده‌کی کندلرین چوخونلوغو کلیبر، قره سو و ایلفنا چایلاریندان ایستیفاده ائدیرلر. بو قصبه ۶۳ بؤیوک و کیچیک کنددن تشکیل تاپیبدیر و جمعیتی ۸۴۶۴ نفر حودودوندا دیر. ان اؤنملی قرای لاریندان: ستان، عاشیقلی، داش‌باشی و جانانلی دن آد آپارا بیلریک''.